Maarud anker «potetgull»-dommen

Maarud gir seg ikke, og anker etter at Oslo tingrett fastlo at varemerkeregistreringen av produktnavnet «potetgull» er ugyldig.

ANKER: Maarud er klar for en ny runde i retten for å avklare striden om varemerkeregistreringen av «potetgull». Vis mer byoutline Vidar Ruud

Publisert: Oppdatert: 2. november 2015 17:01 , Publisert: 2. november 2015 15:48

Siste ordet i vareemerkestriden mellom Norges største snack-produsenter er dermed ikke sagt.



Kims, som er eid av Orkla, vant delvis frem i Oslo tingrett. Motpart Maarud prøver nå saken videre i rettssystemet.

«Etter nøye vurdering har Maarud bestemt seg for å anke dommen i Potetgullsaken. Bakgrunnen for anken er basert på både juridisk og prinsipielt grunnlag. Vi opplever dommen som ubalansert, og den gir heller ikke svar på de viktigste problemstillingene rent juridisk,» skriver Maarud i en pressemelding.



Les også Eksperter: Dette betyr potetgull-dommen

Navnekonflikt Dette er saken: Maarud søkte om, og fikk innvilget varemerkeregistrering av «potetgull» i 2009. De var først ute med å bruke ordet i kommersiell sammenheng på 1930-tallet. Selskapet mener at det har enerett på å bruke benevningen i markedsføringen. Orkla, som eier Kims, vil bruke «potetgull» i markedsføringen av sine snacksprodukter, og stevnet derfor Maarud for retten. De mener ordet er en del av dagligtalen i Norge, og må kunne brukes av alle chips-produsenter. Varemerkeregistreringen til Maarud fra 2009 er ugyldig, ifølge en dom fra Borgarting lagmannsrett som onsdag ble rettskraftig. Vis mer vg-expand-down

«Prinsipielt mener vi det er feil at merkevaren Potetgull, som Maarud har funnet opp, markedsført og brukt eksklusivt i nesten 80 år, kan bli tatt fra oss og brukt av våre konkurrenter. Vi mener disse problemstillingene er såpass viktige at de trenger videre avklaring i rettssystemet.»



Administrerende direktør i Maarud AS, Chris Semsways, forteller E24 at beslutningen ble tatt i forrige uke.



– Det er offisielt i dag. Vi leverte ankepapirene i ettermiddag. Jeg har ikke lyst til å si noe utover det som fremgår av pressemeldingen, sier Semsways.



Maarud presiserer i pressemeldingen at de ikke ønsker å begrense bruken av ordet i dagligtalen.

Orkla: – Vi vant en klar seier



Kommunikasjonsdirektør i Orkla Confectionary & Snacks Norge, Robert Rønning, fikk anken i hendene i ettermiddag, og har ennå ikke rukket og lese det 13 sider lange dokumentet.



Les også Nå kan alle skrive «potetgull»

– Vi skal se på det, men vi må gå gjennom anken. Det er viktig å gjenta at vi vant en veldig klar seier i Tingretten. Vi skal lese anken, men vi klarer ikke å skjønne at det har vært endringer i bevisbildet Oslo tingrett tok stilling til. Det medførte at «potetgull» ble kjent ugydlig som registrert varemerke, sier han til E24.

– Ikke fritt frem



30. september falt dommen i «potetgull-striden» mellom Maarud og Orkla. Bakgrunnen var altså at sistnevnte ønsket å bruke ordet «potetgull» som betegnelse for sine potetchips av merket «Kims».



Konkurrenten Maarud innførte ordet allerede på 1930-tallet, og har varemerkeregistrert «potetgull».



Les også Potetgullsaken: – Det kan bli flere rettssaker

Oslo tingrett kjente varemerkeregistreringen av potetgull ugyldig, blant annet begrunnet i at det er blitt et allment ord i det norske språk. Orkla vant dermed frem i sakens hovedspørsmål.

Men Orkla fikk ikke medhold når det gjaldt krav om fastsettelsesdom vedrørende bruk av ordet potetgull.

Retten slo ikke fast at Orkla kan bruke betegnelsen potetgull i sin markedsføring uten å krenke Maaruds rettigheter. Årsaken er at dette knytter seg til fremtidige forhold.

«Vi minner om at det ikke er fritt frem for andre kommersielle aktører å bruke merkenavnet Potetgull i markedsføringen av deres varer,» skriver Maarud i pressemeldingen.

Les også Språkforsker om potetgull-saken: – Dette er en monopolisering av språket

Les også Krangler om potetgull i retten: – Vi vil stoppe Orkla

Les også Nytt bevis i potetgull-saken: Artikkel på E24